ALL FARM MURDERS - ALLE PLAAS MOORDE - Page 8 - Stormfront
08-08-2005, 08:54 PM #71
Carel Snyman - Plaas De Brug Kimberley
Moordenaars kan hulself gelukkig ag, sê regter
KIMBERLEY. -- Die drie moordenaars van 'n bejaarde en vredeliewende boer van Barkly-Wes kan hulself gelukkig ag dat hulle vyf jaar gelede nie swaarder vonnisse weens dié gruweldaad opgelê is nie.
Só het regter H.J. Lacock gister hier in die hooggeregshof gesê toe hy mnre. Jack Jankies (30) en Daniël Hoogstander (33) se aansoek om te appelleer teen hul skuldigbevinding en effektiewe gevangenisstraf van 30 jaar elk weens die moord op mnr. Carel Petrus Snyman (64) van die plaas De Brug van die hand gewys het.
Snyman se lyk is op 25 Desember 1996 met ernstige kopbeserings in sy huis gekry.
Regter Lacock het verder mnr. Willem Talla (39) se aansoek om teen sy effektiewe tronkstraf van 25 jaar te appelleer, van die hand gewys.
Talla het destyds skuld op die aanklagte van huisbraak met die opset om te roof, roof, moord en huisbraak met die opset om te steel en diefstal erken.
Sy meelopers het skuld op dié aanklagte ontken.
Hulle dien sedert 1998 gevangenisstraf in die Mangaung-gevangenis by Bloemfontein uit.
Regter Lacock het gesê hy stem saam met regter A.P. Buys (en sy twee assessore) se bevinding dat die staatsgetuies se getuienis betroubaar en geloofwaardig was.
Hy stem verder saam met regter Buys se gevolgtrekking dat die staat sy saak bo redelike twyfel bewys het.
"Ek meen die vonnisse is nie skokkend en onvanpas soos die aansoekers (om verlof om te appelleer) aan die hof voorhou nie.
"Ek meen regter Buys was korrek toe hy bevind het dat die aansoekers op die aand van 24 Desember (1996)na die oorledene se huis gegaan het met die plan om hom ten minste te beroof.
"Snyman is op 'n uiters wreedaardige wyse aangeval en aangerand. Dat hy 'n baie pynlike en genadelose dood gesterf het, blyk uit die getuienis en die foto's wat as bewysstukke ingedien is.
"Sy skedel was verbrysel en ingeduik.
" 'n Deel van die skedelbeen is op die vloer gekry."
Adv. Hannes Cloete van die kantoor vir openbare vervolging in Noord-Kaap het die drie gevangenes se aansoek teengestaan.
08-08-2005, 09:00 PM #72
Nardus Haasbroek - Dealesville Bloemfontein
Vermoorde boer begrawe
"NARDUS se lewe het vir ons so baie geleer. Hy het voluit gelewe. Diegene wat agterbly, moet ook voluit lewe."
Só het dr. Charles Mitchell van Bloemfontein Saterdag hulde gebring aan mnr. Nardus Haasbroek (75), boer van Dealesville wat verlede Sondag op sy plaas, Eerlyk, oorval en vermoor is.
Mitchell het die roudiens, wat in die Avbob-kapel in Bloemfontein gehou is, gelei.
Haasbroek is met sy eie kierie oor die kop geslaan en met 'n mes in die rug gesteek. Hy is reeds veras en sy as is op die plaas uitgestrooi.
Die kapel was vol familie en vriende wat finaal kom groet het.
In haar afskeidsbrief aan haar pa het mev. Susan Alkema, bekende in Bloemfontein se eiendomsbedryf, gesê hy was nie net 'n pa nie, maar ook 'n vriend. "Hy was nie net hoogs intelligent nie, maar 'n uiters nederige mens."
Sy het gesê haar pa se liefde vir sy diere en sy grond was soms vir die familie onverstaanbaar. Sy diere het nooit gely nie en hy het baie vir sy plaaswerkers omgegee.
"Diegene wie se lewenspad met dié van ons pa of oupa gekruis het, is voorwaar besonders verryk. Pa, oupa, ons koester jou kosbare herinneringe in ons harte. Rus in vrede."
Mitchell het gesê daar is so baie vrae oor hoekom een familie in só 'n kort tyd so baie hartseer moet deurmaak, maar met geloof kan dié slegte dinge wel verwerk word.
"As iemand op dié wyse sterf, het ons een van twee keuses. Óf ons kan God by die tragedie betrek, óf ons kan besluit om dit self te probeer verwerk. Met só iets het jy Hemelse wysheid nodig om jou daardeur te help."
Mitchell het gesê diegene watHaasbroek geken het, moenie haat koester nie en almal moet uit dié tragedie leer.
"Nardus het gelewe, so moet ons nou ook voluit lewe.
"God gee vir elkeen hier vandag geloof, liefde en hoop om aan te gaan."
Hy het vertel dat Haasbroek op Kersdag vanjaar vir Alkema 'n klein skilpaadjie gegee het. Sy het dit later in die natuur vrygelaat.
"Nardus was 'n geskenk vir sy familie, vriende en medeboere."
Familie en vriende het mekaar ná die diens buite ondersteun.
Sy seun Koos van Bloemfontein, Alkema, sy seun Neno van Stellenbosch, dié se seun, ook Neno, sy dogter, mev. Lenie Potgieter van Bultfontein, en kleindogter, Nelrie Haasbroek, was die kisdraers. ) 'n Gewese plaaswerker (30) van Haasbroek is Woensdag in verband met die moord in hegtenis geneem. Hy verskyn vandag in die hof.
08-08-2005, 09:06 PM #73
Jock De Gouveia - Heidelberg
Vier vas na Heidelberg-boer se dood
HEIDELBERG. -- Twee 15-jarige verdagtes is eergisteraand weens die moord op mnr. Jock de Gouveia, bejaarde boer van die Heidelberg-omgewing, in hegtenis geneem waar hulle rondgejaag het op die vierwielmotorfiets wat in die rooftog gesteel is.
Die twee minderjarige verdagtes, wie se ouers vermoedelik op die plaas woon waar die grusame moord op De Gouveia (70) verlede week plaasgevind het, is saam met nog twee mans van onderskeidelik 21 en 25 aangekeer.
De Gouveia se lyk is die naweeknagenoeg 3 km van sy huis in lang gras op 'n buurplaas gevind.
Speursers. Henry Swanepoel, polisiewoordvoerder, het gesê die polisie het die twee minderjariges in die Duduza-plakkerskamp aan die Oos-Rand aangekeer.
"De Gouveia se gesteelde selfoon is ook by hulle gevind," het hy gesê.
Volgens Swanepoel is die twee ander verdagtes daarna onderskeidelik in die Ramaphosa-plakkerskamp en Windmillpark by Boksburg aangekeer.
"Die twee 15-jariges het ons na die ander verdagtes gelei," het Swanepoel gesê. "Ons is egter steeds op soek na nog twee mans van tussen 23 en 26 jaar wat gevlug het voordat die polisie op hul blyplek -- ook in Windmillpark -- kon toeslaan."
Swanepoel het gister gesê die lykskouing op De Gouveia het getoon dat dié boer dood is nadat hy met 'n voorwerp oor die kop geslaan is -- en dat hy in alle waarskynlikheid nie doodgewurg het toe hy agter 'n voertuig gesleep is, soos aanvanklik vermoed is nie.
"De Gouveia is erg aangerand en sy skedel is deur sy aanvallers gekraak, waarna hy moontlik verwurg is om seker te maak hy is dood," het Swanepoel gesê.
Die verdagtes sal môre in die Heidelbergse landdroshof verskyn.
08-08-2005, 09:09 PM #74
At en Rina Venter - Cullinan
Cullinan-moord: Twee in hof
PRETORIA. -- Twee jong mans wat daarvan verdink word dat hulle meer as 'n week gelede 'n bejaarde egpaar naby Cullinan koelbloedig vermoor het, het gister vlugtig in die landdroshof in Pretoria-Noord verskyn.
Mnre. Cedrick Makola (22) van Mamelodi-Oos en Kgatliso Nkadimeng (22) van Dennilton in Mpumalanga is in hegtenis geneem 'n paar dae nadat die moorde gepleeg is. Hulle staan albei op twee aanklagte van moord tereg. Die mans het na bewering 'n suiwelboer, mnr. At Venter (71), in die kop en sy vrou, Riena (60), in die bors geskiet op hul plaas Leeufontein naby Cullinan.
Nkadimeng het van 'n skietwond wat hy glo in die aanval op die Venters se plaas opgedoen herstel toe hy vasgetrek is.
Die saak is tot volgende week uitgestel vir verdere ondersoek en sodat die mans se adresse bevestig kan word.
08-08-2005, 09:15 PM #75
Antoinette Eloff aanval oorleef - Fauresmith
Voormalige werker kry 15 j. na aanval op vrou
'n VOORMALIGE plaaswerker wat 'n boervrou van Fauresmith aangerand, met klippe bestook en haar waghond doodgeskiet het, is in die Bloemfonteinse streekhof tot 15 jaar effektiewe gevangenisstraf gevonnis.
Mnr. Daniël Booysen (19) het skuld beken op 'n aanklag van roof met verswarende omstandighede, drie aanklagte van die besit van 'n vuurwapen, 'n aanklag van die besit van ammunisie en 'n aanklag van opsetlike saakbeskadiging.
Landdros J.H. Loubser het Booysen gister op die aanklag van roof met verswarende omstandighede tot tien jaar gevangenisstraf gevonnis.
Weens die besit van 'n vuurwapen het hy twee jaar gevangenisstraf op elke aanklag gekry. Dié vonnisse moet samelopend uitgedien word.
Weens die besit van ammunisie word hy vir ses maande, en weens opsetlike saakbeskadiging vir 18 maande opgesluit.
Luidens Booysen se verklaring het hy op 17 Junie verlede jaar van Jagersfontein na die plaas Kanonfontein in die distrik Fauresmith voetgeslaan. Uit die hofstukke blyk dit Booysen het mev. Antoinette Eloff met klippe gegooi en oorval nadat sy onraad op die werf vermoed en ondersoek ingestel het. Hy het haar met die mes bestorm, gewurg en in die motorhuis vasgebind.
Booysen sê luidens die verklaring hy het verskeie kere tussen die motorhuis en woonhuis beweeg en goedere van R22 355 gesteel.
Ná 'n poging van Eloff om te ontsnap, het hy gedreig om haar keelaf te sny. Hy het met Eloff onderweg na die huis, die waghond met 'n .303 jaggeweer doodgeskiet omdat hy "geblaf het en kwaai was".
Uit die hofstukke blyk dit hy het benewens die .303-jaggeweer, 'n .38rewolwer en 'n 7,65 mm-pistool gebuit.
Nadat Booysen meer geld geëis het, het Eloff gesê sy sal haar man wat toe in die dorp was, bel en vra om geld saam te bring.
Eloff se eggenoot het Booysen by sy aankoms met 'n .22-geweer in die regterhand en borskas geskiet.
Mev. Annette Grobler het aangekla.
08-08-2005, 09:17 PM #76
Bothma gesin oorleef aanval - Frankford
Vier in hof weens plaasaanval
FRANKFORT. -- 'n Voormalige polisiesersant en nog drie mans van Vanderbijlpark verskyn vandag hier in die hof weens 'n plaasaanval Sondag hier waarin 'n egpaar en hul seun na bewering aangerand, met die dood gedreig en beroof is.
Die voormalige 33-jarige polisieman, wat verlede jaar uit die diens is, en die ander drie mans is Sondag deur die polisie in Heidelberg vasgetrek, kort nadat mnr. P.G. Bothma, sy vrou, Heleen, en hul seun, PG (jr.) by hul huis op die plaas Riverside aangeval en beroof is.
Die voormalige polisieman het na bewering ten tyde van die aanval 'n polisie-uniform gedra en hy en die ander vermeende aanval lers het na bewering voorgegee hulle is polisiebeamptes wat 'n klag op die plaas wou ondersoek.
Twee haelgewere, twee pistole, 'n jaggeweer en geld wat na bewering geroof is, is deur die polisie teruggekry.
Die vier vermeende aanvallers, wat in aanhouding is, sal op 'n aanklag van gewapende roof verskyn.
08-08-2005, 09:24 PM #77
Leon Voster vermoor en Chris Serfontein wrede aanval oorleef - Hertzogville
Hertzogville-boer op plaas oorval en erg aangerand
HERTZOGVILLE. -- 'n Boer van die distrik word met veelvuldige beserings in die hospitaal behandel nadat hy Saterdagmiddag in 'n pakhuis op sy plaas oorval en erg aangerand is.
Dié aanval op mnr. Chris Serfontein van die plaas Tonnel is net vier dae nadat mnr. Leon Vorster op sy plaas Môrester teenaan die Vaalrivier in die distrik vermoor is.
Serfontein sal moontlik 'n operasie moet ondergaan om gebreekte bene in sy gesig te heg.
Hy is met 'n ysterspar aangerand.
Sy seun, Pieter, sê hy het Saterdagmiddag by die huis aangekom en met sy bakkie in die pakhuis ingery. Drie mans het hom daar ingewag en hom oorval.
Sy vrou, Maria, het uit die huisgesien wat gebeur, die veiligheidsdeur toegesluit en die alarm geaktiveer. Die polisie was binne minute op die plaas. Die aanvallers het egter weggehardloop en in die bosse verdwyn.
Serfontein is met veelvuldige beserings oor sy hele lyf, maar veral sy kop en gesig, in 'n hospitaal in Welkom opgeneem.
Vorster is Woensdagaand in sy voertuig op sy plaas doodgeskiet. Die moontlikheid bestaan dat een van die aanvallers in 'n moontlike struweling gewond is nadat die polisie ook buite die voertuig bloed gekry het.
'n Plaaswerker het Vorster by die plaashek wat gewoonlik gesluit is, gesien stilhou. Hy het skote gehoor en na die naburige plaas gegaan om hulp te kry.
Vorster is dood in die voertuig aangetref met koeëlwonde in sy nek en maag.
08-08-2005, 09:30 PM #78
Martin Armitage - Makhado
Boer se lyk met skietwond by plaashek gekry
MAKHADO (Louis Trichardt). -- Die lyk van 'n boer van 'n plaas in die distrik is by sy plaashek gekry.
Die moord op mnr. Martin Armitage (66) kom volgens vriende twee dae nadat hy glo wilddiewe, wat vlakvarke met honde gejag het, gekonfronteer het.
Armitage is vermoedelik omstreeks 23:00 doodgeskiet nadat hy en vriende by die Lalapanzi-hotel gaan eet het. Armitage het alleen gewoon .
'n Man wat 'n woonstel op Armitage se plaas huur en slegs as Jack bekend wil staan, het gister omstreeks 06:00 op Armitage se lyk naby sy bakkie by die plaashek afgekom.
Hy het 'n skietwond in sy bolyf gehad.
By nadere ondersoek gisteroggend is gevind dat daar by Armitage se huis ingebreek is. Benewens die kluis se sleutels wat vermis word, lyk dit volgens die polisie nie of enigiets anders vermis word nie.
Teen gistermiddag was die aanvallers volgens die polisie nog op vrye voet. Die polisie soek na minstens vier verdagtes.
08-08-2005, 09:35 PM #79
Nico Pretoruis - Marble Hall
Boer kritiek na skietery by groentemark
MARBLE HALL. -- 'n Jong boer van Mpumalanga veg om sy lewe nadat hy by 'n groentemark in die bors geskiet is.
Mnr. Nico Pretorius (37) van die plaas Toitskraal in die Marble Halldistrik, was gistermiddag in 'n kritieke toestand in die Midmed-hospitaal in Middelburg.
Pretorius is die tweede boer wat binne 24 uur in dié gebied aangeval is.Supt. Izak van Zyl, polisiewoordvoerder in Mpumalanga, het gesê Du Toit is eergister kort voor 17:00 in die dorp geskiet by 'n groentemark.
Drie onbekende mans het die veiligheidwag by die mark met 'n vuurwapen gedreig, waarna hulle Pretorius geskiet het. Hy is van 'n onbekende bedrag geld beroof.
Van Zyl het gesê dié drie mans het 'n wit Toyota Corolla by die winkel gelos. Dié motor is glo vroeër vandeesmaand in Limpopo gesteel.Volgens hom kan die aanvallers moontlik verbind word met 'n plaasaanval eergister in dieselfde omgewing.
Mev. Susanna Botha (46) het in haar plaashuis geslaap toe sy wakker gemaak is deur die geluid van 'n venster wat oopgemaak word.
Vier mans met wapens het haar oorval en haar hande en voete vasgebind.
Volgens Van Zyl het hulle daarna die huis geplunder. Hulle het met 'n televisiestel, klanktroustel, asookBotha se wit Mazda bakkie gevlug.
Botha is nie tydens die voorval beseer nie.
'n Reuse-soektog is na die aanvallers begin en Middelburg se eenheid teen ernstige geweldsmisdade ondersoek die voorvalle.
08-08-2005, 09:42 PM #80
Kosie van Niekerk - Plaas Dankbaarheid Bloemfontein
Een van ergste plaasaanvalle nog, sê polisie
IN 'n orgie van geweld op 'n plaas hier het 'n plaaswerker, sy twee broers en nog twee mans na bewering 'n bejaarde boervrou met 'n mes of messe gesteek en keelaf gesny, 'n plaaswerker ook wreed vermoor en 'n huishulp op die plaas erg gewond deur haar in die onderlyf te skiet.
Het die vermoorde mev. Kosie van Niekerk (79) se skoondogter, Annatjie, nie gisteroggend uit die vermeende moordenaars se hande losgekom en hulp ontbied nie en was die polisie, boere en die kommando nie so vinnig daar nie, kon nog bloed moontlik op die plaas Dankbaarheid gevloei het.
Met die polisie en boere se aankoms op die plaas is die lyke van Van Niekerk en 'n plaaswerker, mnr. Elias Mokoena (42), in 'n sinkskuur sowat 100 m van Van Niekerk en haar seun, Johannes, se plaashuise gekry.
Die bejaarde en swaksiende Van Niekerk is in 'n plas bloed in die skuur gekry.
Sy is na bewering met 'n mes of messe gesteek en haar keel is afgesny. Mnr. Mokoena het naby haar dood onder 'n rol draad en ysters gelê.
Hy is vasgebind en moontlik verwurg of versmoor.
Buite die skuur het 'n swaar gewonde mev. Christina Mokoena, 'n huishulp, gelê.
Die middeljarige mev. Mokoena is in die maag geskiet en het gistermiddag 'n noodoperasie in die Dihlabeng-hospitaal ondergaan. Nog 'n huishulp, mev. Selina Nzimande (46), is gekry waar sy in die badkamer van die vermoorde Van Niekerk se huis toegesluit is. Sy was angsbevange.
Nog voordat 'n polisiehelikopter uit Bloemfontein hier kon kom om met 'n soektog na die moordenaars te help het plaaslike speurders en polisiebeamptes die vyf vermeende moordenaars met die hulp van boere opgespoor en in hegtenis geneem.
Een van die vermeende moordenaars is op die plaas gekry waar hy na bewering in die gras weggekruip het.
Die ander is 'n ent van die plaas af vasgetrek.
'n Rewolwer wat op 'n ander plaas in die distrik gesteel is, is na bewering in een van die mans se besit gekry.
Gistermiddag het een van die vermeende moordenaars uitwysings aan supt. Danie Symington, Bethlehemse speurhoof, op die plaas gedoen.
Nog 'n vermoedelik gesteelde pistool is gekry.
Een van die vermeende moordenaars het op die plaas gewerk en na bewering gister laatoggend met 'n vuurwapen by mnr. Johannes en mev. Annatjie van Niekerk se plaashuis ingestap. Mnr. Van Niekerk was in die dorp.
Die werker het mev. Van Niekerk na bewering gedreig om saam met hom te kom.
Sy het dit reggekry om hom uit die huis uit te druk en die huis te sluit.
Daarna het sy hulp ontbied. Die ander vermeende moordenaars is die plaaswerker wat in hegtenis geneem is se twee broers en nog twee mans, almal van Qwaqwa.
Polisiebeamptes het gesê hierdie is een van die ergste plaasaanvalle wat hulle nog gesien het.
Hartseertonele het hulle op die plaas afgespeel.
Mnr. Van Niekerk, 'n groot, sterk man, het hartroerend gehuil toe mense met hom gesimpatiseer het.
"Ek haat my ma se moordenaars. Sy was weerloos -- 'n blinde, ou vrou. Geen mens doen so iets nie."
'n Seun van die gewonde mev. Mokoena het met 'n fiets op die plaas aangekom en huilend weggery nadat hy gehoor het wat gebeur het.
Die vyf vermeende moordenaars, tussen 18 en 42 jaar oud, verskyn môre hier in die hof op twee aanklagte van moord, poging tot moord, die onwettige besit van vuurwapens en roof met verswarende omstandighede.
Page generated in 0.37482 seconds with 11 queries